《周日贞招饮大鹏东山寺 其二》
明代·张嗣纲

步入梵宫路不迷，四山高插与天齐。龙头石吐飞泉冷，雉尾云生落木低。

牧笛吹残村犊稳，禅经听罢野猿啼。止戈幸得逢僧话，回首东山月满溪。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。